钦定古今图书集成/明伦汇编/氏族典/第243卷 > 张璪
## 钦定古今图书集成/明伦汇编/氏族典/第243卷 > 张璪

按《宋史张璪传》：“璪初名琥，字邃明，滁州全椒人，洎之孙也。早孤，未冠登第，历凤翔法曹、缙云令。王安石引
璪同编修中书条例，授集贤校理，知谏院，以集贤殿
修撰知蔡州，复知谏院。郑侠事起，璪媚吕惠卿，劾冯
京与侠交通，京等与罪，判司农寺，出知河阳。元丰初，
入知制诰，知谏院，判国子监。四年，拜参知政事，改中”
书侍郎。哲宗立，谏官、御史合攻其为大奸小人，不报。
最后，刘挚言“璪过恶不可不速去”，乃以资政殿学士
知郑州，徙河南、定州、大名府。进大学士、知扬州。卒，谥
曰简翼。